December 30, 2021, 2 months ago 0 "B'Dora, iċ-ċansijiet li l-Bank of Valletta u banek oħra Ewropej jintlaqtu b'suċċess minn gruppi ċiberkriminali għandhom jonqsu. Huwa sodisfaċenti ħafna li se nkunu qed naslu għall-aħħar tas-sena hawn fil-Parlament Ewropew filwaqt li nwasslu wkoll lil Dora għat-tlestija" – Dr Alfred Sant. Wara xhur ta' diskussjonijiet ikkumplikati, il-kumitat ekonomiku u finanzjarju tal-Parlament Ewropew ECON laħaq qbil dwar abbozz parlamentari għal regolament Ewropew li jġib l-isem ta' Dora. L-eks Prim Ministru u Kap tad-Delegazzjoni tal-Partit Laburista fil-Grupp Soċjalista u Demokratiku (S&D) tal-Parlament Ewropew Alfred Sant irrappreżenta lill-grupp tas-Soċjalisti u Demokratiċi fil-Parlament Ewropew, fin-negozjati dwar Dora. Il-liġi se tapplika għall-banek, assigurazzjonijiet u istituzzjonijiet finanzjarji kollha fi ħdan l-Unjoni Ewropea u tressaq azzjoni ġdida u komprensiva li għandha tiġi adottata mill-banek u l-istituzzjonijiet finanzjarji Ewropej biex jipproteġu s-sistemi diġitali tagħhom inklużi l-kompjuters u l-mobiles minn attakki u maniġġi li jwasslu għal ħsarat u żbalji fis-sistemi elettroniċi li bihom imexxu x-xogħol tagħhom. Din il-liġi tkopri kwistjonijiet bħall-kontijiet u l-ħlasijiet ta' individwi u intrapriżi, informazzjoni finanzjarja sensittiva u informazzjoni dwar deċiżjonijiet finanzjarji importanti. Fit-tħejjija tal-liġi, wieħed mill-każijiet li l-Kummissjoni Ewropea enfassizzat kien is-serq diġitali li ġarrab il-Bank of Valletta xi sentejn ilu b'telf ta' miljuni ta' ewro. "Bħala liġi ġdida, Dora tistabbilixxi sett ta' miżuri li jridu jiġu adottati minn dawk kollha involuti fil-ġbir u t-tħaddim tal-fondi madwar l-Ewropa kollha", stqarr Sant. Qal li s'issa l-miżuri kollha tmexxew skont regoli nazzjonali u l-inkonsistenzi fost l-Istati Membri ħolqu aktar opportunitajiet biex jiġi żviluppat it-theddid ċibernetiku. Il-MPE Laburista spjega li se jkun stabbilit korp Ewropew ta' sorveljanza biex jikkoordina l-proċeduri minn jum għal jum, filwaqt li l-Kummissjoni Ewropea se tkun f'pożizzjoni ta' kmand ġenerali. Fost il-kwistjonijiet li kellhom jiġu solvuti kien hemm jekk il-banek u l-assigurazzjonijiet żgħar hux se jkunu obbligati jaddotaw l-istess miżuri bħall-ażjendi l-kbar, anke meta dan jista' jimponi piż pjuttost tqil fuq iż-żgħar. Ġie adottat l-hekk imsejjaħ approċċ proporzjonat biex jilqa' għall-ħtiġijiet ta' stabbilimenti akbar filwaqt li jippermetti li jiġu applikati miżuri inqas stretti, ikkalibrati għal dawk iżgħar. Sant stqarr li għalkemm id-diskussjonijiet dwar Dora kienu twal u tekniċi, kellhom implikazzjonijiet politiċi sinifikanti. Dora se tippermetti lill-banek u lill-istituzzjonijiet finanzjarji tal-UE joperaw b'sigurtà akbar – Alfred Sant "B'Dora, iċ-ċansijiet li l-Bank of Valletta u banek oħra Ewropej jintlaqtu b'suċċess minn gruppi ċiberkriminali għandhom jonqsu. Huwa sodisfaċenti ħafna … Read More Sant jappoġġja r-rapport dwar l-isfidi u l-prospetti għal reġimi ta' kontroll tal-armi u diżarm tal-armi ta' qerda tal-massa multilaterali Alfred Sant ivvota favur rapport dwar l-isfidi u l-prospetti għal reġimi multilaterali ta' kontroll tal-armi u diżarm tal-armi tal-qerda tal-massa … Read More Sant jappella għal dibattitu miftuħ dwar il-possibbiltà u l-fattibilità li jitkissru monopolji diġitali Waqt dibattitu plenarju fil-Parlament Ewropew fi Strasburgu dwar il-liġi Ewropea l-ġdida li tirregola s-swieq diġitali, Alfred Sant enfasizza li s-sitwazzjoni … Read More Fond ta' Rkupru: Mhux biżżejjed biex iżomm l-impatti imprevedibbli tal-pandemija Waqt li kien qed jindirizza s-sessjoni tal-plenarja tal-Parlament Ewropew fi Strasburgu, l-eks Prim Ministru u Kap tad-Delegazzjoni tal-Partit Laburista (S&D) … Read More